CELEX: 22020D1022
Language: mt
Date: 2020-06-12 00:00:00
Title: Deċiżjoni Nru 1/2020 tal-Kumitat Konġunt stabbilit bil-Ftehim dwar il-Ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika tat-12 ta’ Ġunju 2020 li temenda l-Ftehim dwar il-ħruġ tar-Renju Unit tal-Gran Brittanja u tal-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika [2020/1022]

14.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 225/53
               
            
         DEĊIŻJONI Nru 1/2020 tAL-KUMITAT KONĠUNT STABBILIT BIL-FTEHIM DWAR IL-ĦRUĠ TAR-RENJU UNIT TAL-GRAN BRITTANJA U L-IRLANDA TA’ FUQ MILL-UNJONI EWROPEA U MILL-KOMUNITÀ EWROPEA TAL-ENERĠIJA ATOMIKA
         tat-12 ta’ Ġunju 2020
         li temenda l-Ftehim dwar il-ħruġ tar-Renju Unit tal-Gran Brittanja u tal-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika [2020/1022]
         Il-KUMITAT KONĠUNT,
         Wara li kkunsidra l-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (1) (“il-Ftehim dwar il-Ħruġ”), u b’mod partikolari l-Artikolu 164(5)(d) tiegħu,
         Billi:
         
                     (1)
                  
                  
                     Il-punt (d) tal-Artikolu 164(5) tal-Ftehim dwar il-Ħruġ jagħti s-setgħa lill-Kumitat Konġunt stabbilit skont l-Artikolu 164(1) tiegħu (“il-Kumitat Konġunt”) li jadotta deċiżjonijiet li jemendaw lil dak il-Ftehim, dment li tali emendi jkunu meħtieġa biex jikkoreġu żbalji, biex jindirizzaw l-ommissjonijiet jew nuqqasijiet oħrajn, jew biex jindirizzaw sitwazzjonijiet li ma kinux previsti meta ġie ffirmat il-Ftehim, u dment li tali deċiżjonijiet ma jemendawx l-elementi essenzjali ta’ dak il-Ftehim. Skont l-Artikolu 166(2) tal-Ftehim dwar il-Ħruġ, id-deċiżjonijiet adottati mill-Kumitat Konġunt huma vinkolanti għall-Unjoni u għar-Renju Unit. L-Unjoni u r-Renju Unit iridu jimplimentaw it-tali deċiżjonijiet, li jeħtieġ li jkollhom l-istess effett legali tal-Ftehim dwar il-Ħruġ.
                  
               
                     (2)
                  
                  
                     Fl-interess taċ-ċertezza legali u biex jiġu riflessi l-aġġustamenti meħtieġa bħala riżultat tad-data tad-dħul fis-seħħ sussegwenti tal-Ftehim dwar il-Ħruġ aktar tard minn dak previst inizjalment, l-Artikoli 135, 137, 143, 144 u 150 tal-Ftehim għandhom jiġu emendati,
                  
               
                     (3)
                  
                  
                     L-Artikolu 145 tal-Ftehim dwar il-Ħruġ iħalli barra dispożizzjonijiet li jirregolaw l-għotjiet taħt il-Fond ta’ Riċerka għall-Faħam u l-Azzar li ngħataw qabel tmiem il-perjodu ta’ tranżizzjoni lill-benefiċjarji stabbiliti fir-Renju Unit. Għaldaqstant jenħtieġ li l-Artikolu 145 tal-Ftehim dwar il-Ħruġ jiġi emendat biex jindirizza dan in-nuqqas u jipprovdi ċertezza legali fir-rigward tal-għotjiet li għadhom għaddejjin,
                  
               
                     (4)
                  
                  
                     Il-parti I tal-Anness I tal-Ftehim dwar il-Ħruġ jenħtieġ li tiġi emendata biż-żieda ta’ żewġ deċiżjonijiet tal-Kummissjoni Amministrattiva għall-Koordinazzjoni tas-Sistemi tas-Sigurtà Soċjali li ma kinux elenkati fil-Parti I tal-Anness I tal-Ftehim dwar il-Ħruġ,
                  
               ADOTTA DIN ID-DEĊIŻJONI:
         
            Artikolu 1
            Il-Ftehim dwar il-Ħruġ għandu jiġi emendat kif ġej:
            
                        1)
                     
                     
                        Fl-Artikolu 135, fit-titolu, il-kliem “baġits tal-Unjoni għas-snin 2019 u 2020” għandhom jiġu sostitwiti bil-kliem “baġit tal-Unjoni għas-sena 2020”, u fil-paragrafu 1, il-kliem “snin 2019 u” għandhom jiġu sostitwiti bil-kelma “sena” u l-kelma “baġits” għandha tiġi sostitwita bil-kelma “baġit”;
                     
                  
                        2)
                     
                     
                        Fl-Artikolu 137, fit-titolu u fl-ewwel subparagrafu tal-paragrafu 1, il-kliem “fl-2019 u” għandhom jitħassru;
                     
                  
                        3)
                     
                     
                        L-Artikolu 143(1) għandu jiġi emendat kif ġej:
                        
                                    (a)
                                 
                                 
                                    fit-tieni subparagrafu “31 ta’ Lulju 2019” għandha tiġi sostitwita b’“31 ta’ Lulju 2020”;
                                 
                              
                                    (b)
                                 
                                 
                                    it-tielet subparagrafu għandu jiġi sostitwit b’dan li ġej:
                                    “Fil-kontijiet konsolidati tal-Unjoni relatati mas-sena 2020, il-pagamenti li jsiru mid-dispożizzjonijiet imsemmija fil-punt (b) tat-tieni subparagrafu mid-data tad-dħul fis-seħħ ta’ dan il-Ftehim sal-31 ta’ Diċembru 2020 għandhom jiġu divulgati għall-istess operazzjonijiet finanzjarji kif imsemmija f’dan il-paragrafu iżda li dwarhom tittieħed deċiżjoni fid-data tad-dħul fis-seħħ ta’ dan il-Ftehim jew wara din.”;
                                 
                              
                  
                        4)
                     
                     
                        Fl-Artikolu 144(1), fit-tieni subparagrafu, “31 ta’ Lulju 2019” għandha tiġi sostitwita b’“31 ta’ Lulju 2020”;
                     
                  
                        5)
                     
                     
                        Fl-Artikolu 145, għandu jiżdied il-paragrafu li ġej:
                        “Fir-rigward tal-proġetti taħt il-Fond ta’ Riċerka dwar il-Faħam u l-Azzar stabbilit mill-Protokoll 37 għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea taħt ftehimiet ta’ għotja ffirmati qabel it-tmiem tal-perjodu ta’ tranżizzjoni, għandu jkompli japplika d-dritt tal-Unjoni applikabbli fir-Renju Unit u għalih wara t-tmiem tal-perjodu ta’ tranżizzjoni, sa ma jingħalqu l-proġetti. Id-dritt applikabbli tal-Unjoni għandu jinkludi b’mod partikolari d-dispożizzjonijiet li ġejjin, u kwalunkwe emenda lil dawk id-dispożizzjonijiet, irrispettivament mid-data tal-adozzjoni, tad-dħul fis-seħħ jew tal-applikazzjoni tal-emenda:
                        
                                    (a)
                                 
                                 
                                    id-Deċiżjonijiet tal-Kunsill 2003/76/KE, 2003/77/KE u 2008/376/KE;
                                 
                              
                                    (b)
                                 
                                 
                                    l-atti msemmija fil-punt (a), (c), (d) u (e) tal-Artikolu 138(2).”;
                                 
                              
                  
                        6)
                     
                     
                        l-Artikolu 150 għandu jiġi emendat kif ġej:
                        
                                    (a)
                                 
                                 
                                    il-paragrafu 4 għandu jiġi emendat kif ġej:
                                    
                                                (i)
                                             
                                             
                                                fir-raba’ sentenza, “15 ta’ Diċembru” għandha tiġi sostitwita bi “15 ta’ Ottubru” u “2019” għandha tiġi sostitwita b’“2020”;
                                             
                                          
                                                (ii)
                                             
                                             
                                                fil-ħames sentenza, “15 ta’ Diċembru 2030” għandha tiġi sostitwita bi “15 ta’ Ottubru 2031”;
                                             
                                          
                              
                                    (b)
                                 
                                 
                                    il-paragrafu 8 għandu jiġi emendat kif ġej:
                                    
                                                (i)
                                             
                                             
                                                fl-ewwel subparagrafu, “2019” għandha tiġi sostitwita b’“2020”;
                                             
                                          
                                                (ii)
                                             
                                             
                                                fl-ewwel sentenza tat-tieni subparagrafu, “2020” għandha tiġi sostitwita b’“2021”;
                                             
                                          
                              
                  
                        7)
                     
                     
                        Fil-Parti I tal-Anness I għall-Ftehim dwar il-Ħruġ, għandhom jinżdiedu l-atti li ġejjin:
                        
                                    —
                                 
                                 
                                    Taħt “Skambju Elettroniku tad-Data (serje E)”: Id-Deċiżjoni Nru E7 tal-Kummissjoni Amministrattiva għall-Koordinazzjoni tas-Sistemi tas-Sigurtà Soċjali li tikkonċerna l-arranġamenti prattiċi għall-koperazzjoni u l-iskambju tad-data sakemm l-Iskambju Elettroniku ta’ Informazzjoni dwar is-Sigurtà Soċjali (EESSI) jiġi implimentat bis-sħiħ fl-Istati Membri;
                                 
                              
                                    —
                                 
                                 
                                    Taħt “Benefiċċji tal-Familja (serje F)”: Id-Deċiżjoni Nru F3 tal-Kummissjoni Amministrattiva għall-Koordinazzjoni tas-Sistemi tas-Sigurtà Soċjali dwar l-interpretazzjoni tal-Artikolu 68 tar-Regolament (KE) Nru 883/2004 b’rabta mal-metodu tal-kalkolu tas-suppliment li jagħmel tajjeb għad-differenza.
                                 
                              
                  
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-adozzjoni tagħha.
         
         
            Magħmul fi Brussell, it-12 ta’ Ġunju 2020.
            
               
                  Għall-Kumitat Konġunt
               
               
                  Il-Kopresidenti
               
               Maroš ŠEFČOVIČ
            
            
               Michael GOVE
            
         
         
            (1)  ĠU L 29, 31.1.2020, p. 7.